S-2913/2020

Dómur

Mál þetta, sem dómtekið var 24. júní 2020, var höfðað með ákæru, útgefinni af lögreglustjóranum á höfuðborgarsvæðinu 5. maí 2020, á hendur „S-kvk-þgf Ý-kvk-þgf E-kvk-þgf, […] fyrir eftirtalin brot:

1. Umferðarlagabrot með því að hafa, föstudaginn 15. mars 2019, ekið bifreiðinni […] svipt ökurétti og óhæf til að stjórna henni örugglega vegna áhrifa ávana og fíkniefna og slævandi lyfja (í blóði mældist amfetamín 230 ng/ml, klónazepam 37 ng/ml og kókaín 335 ng/ml) um Austurhraun í Garðabæ, […], þar sem lögregla stöðvaði aksturinn.

M: 007201915481

Telst brot þetta varða við 1., sbr. 2. mgr. 48. gr.,1., sbr. 2. mgr. 50. gr. og 1. mgr. 58. gr., allt sbr. 1. mgr. 95. gr. umferðarlaga nr. 77/2019.

2. Rangar sakargiftir með því að hafa, er lögregla hafði afskipti af akstri ákærðu í því tilviki sem lýst er í 1. tölulið, gefið upp nafn og kennitölu systur sinnar […], sem ökumanns bifreiðarinnar og þannig leitast við að koma því til leiðar að […] yrði sökuð um refsiverðan verknað.

M: 007201915481

Telst brot þetta varða við 1. mgr. 148. gr. almennra hegningarlaga nr. 19/1940.

3. Mánudaginn 9. september 2019 ekið bifreiðinni […] svipt ökurétti og óhæf til að stjórna henni örugglega vegna áhrifa ávana og fíkniefna (í blóði mældist amfetamín 3600 ng/ml, kókaín 190 ng/ml og metýlfenídat 150 ng/ml) um Miklubraut í Reykjavík, við Orkuna, þar sem lögregla stöðvaði aksturinn og að hafa ekið bifreiðinni án þess að nota sérstakan öryggisbúnað fyrir barn sem var í bifreiðinni.

M: 007201957183

Telst brot þetta varða við 1., sbr. 2. mgr. 50. gr., 1. mgr. 58. gr. og 2., sbr. 5. mgr. 77. gr., sbr. 1. mgr. 94. gr. og 1. mgr. 95. gr. umferðarlaga nr. 77/2019.

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019.“

Verjandi ákærðu krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd […] 1990. Samkvæmt framlögðu sakavottorði, dagsettu 4. maí 2020, á hún að baki langan sakaferil, aftur til ársins 2010. Yfirleitt er þar um að ræða umferðarlagabrot, en einnig er þar að finna brot gegn lögum nr. 65/1974 um ávana og fíkniefni og almennum hegningarlögum nr. 19/1940.

Af sakaskrá ákærðu verður ráðið að við ákvörðun refsingar í máli þessu verði við það að miða að ákærðu sé nú í sjöunda sinn gerð refsing fyrir akstur svipt ökuréttindum og í sjötta sinn fyrir akstur undir áhrifum ávana og fíkniefna, allt innan ítrekunartíma í skilningi 71. gr. almennra hegningarlaga nr. 19/1940.

Ákærðu til málsbóta horfir skýlaus játning hennar fyrir dómi, sbr. 9. tl. 1. mgr. 70. gr. almennra hegningarlaga.

Með brotum þeim sem ákærða er nú sakfelld fyrir hefur hún rofið skilyrði reynslulausnar til tveggja ára, sem henni var veitt þann 19. maí 2018, á 206 daga eftirstöðvum refsinga samkvæmt dómum Héraðsdóms Reykjavíkur yfir ákærðu frá 18. mars 2015, 25. nóvember 2015 og 13. nóvember 2017. Ber að dæma þær eftirstöðvar upp með hliðsjón af 65. gr. laga 49/2005, sbr. 60. gr. laga nr. 19/1940.

Með hliðsjón af sakarefni málsins, dómvenju og 77. gr. almennra hegningarlaga þykir refsing ákærðu hæfilega ákveðin fangelsi í 21 mánuð.

Með vísan til lagaákvæða í ákæru er áréttuð ævilöng ökuréttarsvipting ákærðu.

Ákærða greiði málsvarnarþóknun skipaðs verjanda síns, Þ-kk-ef Þ-kk-ef lögmanns, 91.760 krónur, að meðtöldum virðisaukaskatti, og 422.085 krónur í annan sakarkostnað.

Af hálfu ákæruvaldsins flutti málið L-kvk-nf Á-kvk-nf aðstoðarsaksóknari fyrir E-kvk-þf H-kvk-þf aðstoðarsaksóknara.

B-kvk-nf V-kvk-nf, aðstoðarmaður dómara, kveður upp dóminn.

D Ó M S O R Ð:

Ákærða, S-kvk-nf Ý-kvk-nf E-kvk-nf, sæti fangelsi í 21 mánuð.

Áréttuð er ævilöng ökuréttarsvipting ákærðu.

Ákærða greiði málsvarnarþóknun skipaðs verjanda síns, Þ-kk-ef Þ-kk-ef lögmanns, 91.760 krónur, að meðtöldum virðisaukaskatti, og 422.085 krónur í annan sakarkostnað.

B-kvk-nf V-kvk-nf

Ákærða greiði málsvarnarþóknun skipaðs verjanda síns, Þ-kk-ef Þ-kk-ef lögmanns, 91.760 krónur, að meðtöldum virðisaukaskatti, og 422.085 krónur í annan sakarkostnað.

Af hálfu ákæruvaldsins flutti málið L-kvk-nf Á-kvk-nf aðstoðarsaksóknari fyrir E-kvk-þf H-kvk-þf aðstoðarsaksóknara.

B-kvk-nf V-kvk-nf, aðstoðarmaður dómara, kveður upp dóminn.

D Ó M S O R Ð:

Ákærða, S-kvk-nf Ý-kvk-nf E-kvk-nf, sæti fangelsi í 21 mánuð.

Áréttuð er ævilöng ökuréttarsvipting ákærðu.

Ákærða greiði málsvarnarþóknun skipaðs verjanda síns, Þ-kk-ef Þ-kk-ef lögmanns, 91.760 krónur, að meðtöldum virðisaukaskatti, og 422.085 krónur í annan sakarkostnað.

B-kvk-nf V-kvk-nf